b'\n_START_ARTICLE_\nPachygnatha listeri\n_START_SECTION_\nUtbredelse\n_START_PARAGRAPH_\nPachygnatha listeri er utbredt i Europa. Den finnes i Norge nord til Midt-Norge.\n_START_SECTION_\nUtseende\n_START_PARAGRAPH_\nPachygnatha listeri har en r\xc3\xb8dlig lyst brun eller brun forkropp, med et tydelig m\xc3\xb8rkt midtb\xc3\xa5nd. Sidene av forkroppen er m\xc3\xb8rkt brune. Bena er lyse, guloransje. Bakkroppen kan variere mye i farge og m\xc3\xb8nster. Hos enkelte kan bakkroppen v\xc3\xa6re helt svart. Kroppen er todelt i en bakkropp (abdomen) og en forkropp (prosoma eller cephalothorax). Foran p\xc3\xa5 hodet er det \xc3\xa5tte \xc3\xb8yne. Som voksne (imago) er hunnen 5 mm, mens hannen er 4,5 mm lang (kroppens lengde)._NEWLINE_Flere av artene i slekten Pachygnatha er ganske lik hverandre. For sikker artsbestemmelse kreves ofte n\xc3\xa6rmere unders\xc3\xb8kelse av de kj\xc3\xb8nnsmodne edderkoppens genitalier, hos hunner epigynet og hos hanner pedipalpenes siste ledd. P. listeri ligner Pachygnatha clercki. De kan skilles p\xc3\xa5 epigyn og pedipalper, men det er ogs\xc3\xa5 en forskjell i hoggtennenes utforming. P. listeri har en nesten helt rett hoggtann, mens den hos P. clercki har en liten knekk p\xc3\xa5 midten.\n_START_SECTION_\nLevevis\n_START_PARAGRAPH_\nPachygnatha listeri finnes  i kratt, blant urter og gress.'